**ЗАПОВЕД**

**ПО-09-229-1/28.03.2025 г.**

**гр.Габрово**

На основание чл. 3, ал. 4, във връзка с чл. 3, ал. 3, т. 27 от Устройствен правилник на Областни дирекции „Земеделие“ и чл. 37в, ал. 4 от Закона за собствеността и ползването на земеделски земи /ЗСПЗЗ/, чл. 75а, ал. 1, т. 1 от Правилника за прилагане а закона за собствеността и ползването на земеделските земи /ППЗСПЗЗ/, чл. 99, т. 2, чл. 101, ал. 2, чл. 102, ал. 2, чл. 103, ал. 1 и чл. 62, ал. 2 от Административнопроцесуалния кодекс /АПК/ и Доклад с рег. № ПО-09-91-2/14.03.2025 г. на комисията по чл. 37в, ал. 1 от ЗСПЗЗ за землището на село Батошево, общ. Севлиево, във връзка с постъпило Искане с вх. № ПО-09-45-1/14.02.2025 г., допълнено със Споразумение ПО-09-45/14.02.2025 г. за прехвърляне на права и задължения по Заповед № ПО-09-229/05.12.2024 г. по чл. 37в, ал. 4 от ЗСПЗЗ за одобряване на споразумение за землището на с. Батошево, общ. Севлиево, обл. Габрово

**ИЗМЕНЯМ:**

**Заповед № ПО-09-229/05.12.2024 г.** на директора на ОД „Земеделие“ - Габрово, с която е одобрено споразумение за разпределение на масивите за ползване на земеделските земи с вх. № 24-ОЗ/30.08.2024 г., сключено за стопанската 2024/2025 година за землището на с. БАТОШЕВО, ЕКАТТЕ 02885, община СЕВЛИЕВО, област ГАБРОВО, ведно с карта на масивите за ползване и на регистър към нея, изготвени на основание чл. 74, ал. 1, от ППЗСПЗЗ, представени с Доклад вх. № ПО-09-215/03.12.2024 г. на комисията по чл. 37в, ал. 1 от ЗСПЗЗ, определена със Заповед № ПО-09-13/05.08.2024 г. на директора на Областна дирекция "Земеделие" - Габрово, **както следва:**

**1. В т. 1 и т. 2** относно споразумение за разпределение на масивите за ползване на обработваеми земи (НТП орна земя) с вх. № 24-ОЗ/30.08.2024 г., сключено за стопанската 2024/2025 година за землището на БАТОШЕВО, ЕКАТТЕ 02885, община СЕВЛИЕВО, област ГАБРОВО, ведно с картата на масивите за ползване и на регистъра към нея, разпределени между ползвателите, включително и разпределените в границите на масивите имоти по чл. 37в, ал. 3, т. 2 от ЗСПЗЗ, разпределените масиви на МАРТИНА ЦВЕТАНОВА МИНКОВА съгласно представеното споразумение, да се считат за разпределени на „ЕКО ФЕРМА БАЛКАН“ ЕООД.

**2. В таблицата на задължените лица по чл. 37в, ал. 7 от ЗСПЗЗ:**

**2.1.** Поради наличие на очевидна фактическа грешка при изписване на името на задълженото лице **вместо** МАРТИНА ЦВЕТАНОВА МИТКОВА **да се чете** МАРТИНА ЦВЕТАНОВА МИНКОВА.

**2.2.** Задълженото лице по чл. 37в, ал. 7 от ЗСПЗЗ **вместо** МАРТИНА ЦВЕТАНОВА МИНКОВА **да се чете** „ЕКО ФЕРМА БАЛКАН“ ЕООД.

Настоящата заповед е неразделна част от Заповед № ПО-09-229/05.12.2024 г. на директора на ОД „Земеделие“ - Габрово. В останалата си част Заповед № ПО-09-229/05.12.2024 г. остава непроменена.

На основание чл. 37в, ал. 5 от ЗСПЗЗ, във връзка с чл. 75а, ал. 2 от ППЗСПЗЗ, настоящата заповед следва да се обяви в кметството и в сградата на общинската служба по земеделие и да се публикува на интернет страницата на общината и на Областна дирекция "Земеделие" - Габрово.

Настоящата заповед може да бъде обжалвана пред Районен съд в 14-дневен срок от обявяването ѝ, съгласно чл. 37 в, ал. 5 от ЗСПЗЗ.

Съгласно чл. 37в, ал. 6 от ЗСПЗЗ, обжалването на заповедта не спира нейното изпълнение.

Контрол по изпълнение на заповедта ще упражнявам лично.

Настоящата заповед да се сведе до знанието на всички длъжностни лица за сведение и изпълнение.

**/П/**

**САШКО СТАНЧЕВ**

**Директор на ОД „Земеделие“ - Габрово**